Falkono tarptautinis tvenkinys
Falkono tarptautinis tvenkinys (isp. Embalse Internacional Falcón, angl. Falcon International Reservoir) – tvenkinys Jungtinėse Amerikos Valstijose (Teksasas) ir Meksikoje (Tamaulipasas), sudarytas 1950–1954 m. užtvenkus Rio Grandės upę šalia Nueva Siudad Gerero, ruože tarp Laredo/Nuevo Laredo ir Reinosos. Tvenkinio ilgis 50 km, plotis iki 23 km. Sudarytas hidroenergijos, potvynių kontrolės, drėkinimo reikmėms. Vidutinis vandens rūgštingumas 5,5–8,3 pH. Falkono užtvankos ilgis 8014 m, aukštis 46 m. Veikia 6 hidroelektrinės turbinos. Bendra instaliuota galia 63 MW. JAV priklausanti tvenkinio dalis paskelbta Falkono valstijos parku. Miestai prie tvenkinio: Nueva Siudad Gereras (Meksika), Sapata (JAV).